Lëtzebuerger Guiden a Scouten

Branche Wëllefcher

STIP um Neihaischen

26.1 -28.1. 2017

**Scoutstechniken**

Oflaf: 3 Atelier’en je 20 Minutten

Intro

Schonns vun de klenge Branchen un, kënnen d’Scoutstechniken un d‘Kanner erubruecht ginn.

* Wëssen, wat fir Kniet et ginn, wéi se gemeet a richteg agesat ginn …
* Wëssen, wéi een mat Täschemesser a Co. richteg ëmgeet …
* Wëssen, wéi Feier richteg gemeet gëtt a wou et gezielt agesat ka ginn …

Bei deem engen oder aneren denkt ee vläit, datt een dat selwer net sou gutt kann, oder et fällt engem een aus dem Grupp an, deen absolut net domat zu Wee kënnt. A béide Fäll mëcht een dat eent oder anert net gäer, wat dann och de Grond ass, datt een et versicht sou gutt et geet ze ëmgoen.

Wéi koum et derzou? Meeschtens huet een et net richteg geléiert oder gewise kritt. Dobäi kënnt dann, datt net genuch Geleenheeten do woren, wou een dëst Wëssen hätt kéinten benotzen an üben. Vun den Avex un soll dëst dann gewosst sinn an op diversen Aktivitéiten agesat ginn. Oft gouf dann mat engem den Utz gedriwwen, well een et nach ëmmer net wosst, wat sëcherlech net förderlech ass, sech méi mat de Schwieregkeeten auserneen ze setzen.

E puer Scoutstechniken soll de Wëllefchen um Enn vu senger Wëllefcherscarrière also onbedingt kënnen. Mir mussen also an de Wëllefcher de Grondsteen léeen, datt d’Kand eng gewësse Sëcherheet am Ëmgank mat dësen Techniken entwëckelt huet.

**Fänkt fréi un a féier d‘Kand lues erunner.**

**Atelier Kniet (Mich)**

Gebraucht ginn:

🡪 Brelageseeler a Konstruktiounsholz

Vu wat fir enge Kniet schwäetze mer?

🡪 Platte Knuet, Aachterschlëng, Brellage

Oflaf:

Vun all Knuet gëtt et e richtegt an e falsch d‘Beispill.

Et geet drëm mol erauszefannen:

* Wéi gesinn déi verschidde Kniet aus?
* Wéi ginn se gemeet?
* Wat kanns de mat engem platte Knuet ufänken?
* Wat kanns de mat enger Aachterschlëng ufänken?
* Wat kanns de mat engem Brellage ufänken?

Donieft gëtt awer gäer vergiess, datt d’Kanner hier eege Schung mol net richteg strëcke kënnen. Sou wichteg déi Konstruktiounskniet och sinn, sou ass d’Schungstrëcken dach elementar.

Net ze vergiessen ass och de Frëndschaftsknuet. Oft gëtt en ofgedo als net immens wichteg. An dach ass et fir all Scout flott op engem gréissere Camp Frëndschaften ze schléissen an dëst duerch e Frëndschaftsknuet am Foulard ze weisen.

Bei de Kontruktiounen ass et wichteg ëmmer Diagonalen ze hunn.

Als Iddi:

Flott wier et, wann e Beispill vun all Knuet kéint matgeholl ginn an et esou stets visuell virun Aen hunn. De platte Knuet kann een direkt mat de Seelenner op eng kleng hëlze Plack neelen. Aachterschlëng a Brellage dogéint mussen schonns un e Steck Holz gebonne ginn.

**Atelier Täschemesser an aner d‘Geschier (Tija)**

Gebraucht ginn(Material steet alles um NH, am neie Keller enner der Terrass):

🡪 Täschemesser, Steakmesser, Schnitzmesser, …

🡪 nei Opinel, och raschtegen Opinel evt

🡪 verschidde Séeen,

🡪 Beil,

🡪 Axt

🡪 Kichemesseren (Broudmesser, Knäipen,..)

Virwat musse mer doriwwer schwäetzen? Déi kennt dach jiddereen?

🡪 Schnëtzen an Holz maachen sinn oft dem Scout seng Lieblingsbeschäftegungen. E richtegen a sëcheren Emgank mat deene Geschierer ass dofir elementar. Eigentlech wësse mer et dach, an awer ass séier eppes falsch gemeet…

Thema Secherheet ass beim Schneiden/Schnetzen e wichtege Punkt! Denkt drun, dass dir um Tronc commun schonn eng Sessioun zu deem Thema hat. Mir gi lo an desem Atelier méi spezifesch op eis Besoins an.

Oflaf:

1) Déi verschidde Messeren, Seen, e Beil an Axt läien do an et gëtt gekuckt, wat een eigentlech engem Wëllefchen da schonns an de Grapp ka ginn.

2) Täschemesser: Wat ass wichteg um Messer selwer? + Regelen + Techniken erläuteren

3) Kichegeschir: selwecht Regelen wéi uewen

4) See & Beil: Sécherheetsaspect + Wellefchen hantéiert net alleng domat

zu 2) D‘Täschemesser:

* Wat ass alles drunner?
* Wat mëscht een mat wat?

🡪 En Täschemesser ass fir e Wëllefchen am beschten. Et muss net en héich sofistikéiert sinn. Et muss kee Schnëtzmesser sinn.

🡪 Ass et wierklech sënnvoll, datt de Chef mat engem grousse Messer um Rimm ronderëmleeft?

🡪 D’Regelen fir d‘Schnëtzen mat de Kanner ausmaachen:

* Wann ech e Messer an der Hand hunn, da sinn ech verantwortlech dofir, datt näischt geschitt!
* Ech schnëtzen op enger roueger Plaz, wou keng aner Kanner ronderëm lafen!
* Beim Schnëtzen sëtzen oder knéien mir eis roueg hin!
* Schnëtze mer zu zwee oder méi, da soll ech dorop oppassen, datt genuch Plaz tëscht eis ass! (2 Aarmlängten zum Bsp.)
* Ech lafen net mam oppene Messer duerch d’Géijend, och wann ech just kuerz bspw. een anert Steck Holz wëll siche goen! D‘Messer ass also just op, wann ech sëtzen!
* Och wann ech eng roueg Plaz fonnt hunn, passen ech op, ob net awer nach e Kand laanscht leeft. Ass dat de Fall, dann halen ech kuerz mam Schnëtzen op!
* Ech passen op, datt wann mäi Messer eng Sëcherung huet, dës dann och ageklickt ass!
* D’Messer gëtt mat der oppener Hand zougemaach!
* Ech suergen dofir, datt ech nom Schnëtzen mäin Täschemesser entweder richteg um Rimm droen oder et a menger Täsch hunn!

🡪 Gëtt sech net un d’Regele gehal, da muss een och konsequent sinn. (Bsp: De Chef seet, datt d‘Täschemesser fir de ganze Camp ofgeholl gëtt. Dëst muss dann och sou ëmgesat ginn.)

🡪 Schnëtztechniken (Kann ee bei de Kanner gutt mat engem Jo/Nee-Spill maachen):

* Mir schnëtzen ëmmer vum Kierper ewech!!!
* Wann ech mech mam Aarm, deen d’Steck Holz unhällt, um Been ofstäipen, hunn ech beim Schnëtzen e besseren Halt a brauch och manner Kraaft.
* Ech halen mäi Steck Holz sou un, datt meng Hand, déi unhällt, beim Schnëtzen net am Wee ass.
* Ech stäipen d’Holz net um Been of a schnëtzen dann och nach zum Been hin.
* Ech stäipen d’Holz net um Buedem of a schnëtzen zum Buedem hinn. Sou maachen ech d’Messer stompeg, wann et an de Buedem geet.
* Ech hale mäi Messer stets um Grëff un.

🡪 Et sollen anstäenneg Messere sinn: schaarf, net raschteg, net ofgebrach oder gerass,... Op d‘Messer ofgerënnt oder spatz soll sinn, ass un den Elteren ze entscheeden. Keeft e Ruddel awer vläit e puer Täschemesser fir datt bei der Schnëtzaktivitéit och jiddereeen matmaache kann, dann vläit besser ofgerënnt Messere kafen.

🡪 Dir fannt spektakulär Saachen fir nozeschnetzen; awer oft ginn äre Wellef déi einfach Saachen duer!

Zu 3) Kichegeschir: (idem 2)

Wat kann ee grousst Schneidmesser méi wéi e kleneg Knäip fir d’Wellef? Näischt! Also bleiwt dat grousst Messer beim Chef

Zu 4) Bei enger See oder engem Beil (Eng Axt kréien d’Wëllef nach net an d’Hand!!!)

🡪 Dëst ass eng Geleenheet, deene grousse Wëllef am läschte Joer nach méi Verantwortung kënnen ze ginn. Virun allem léisst een si trotz den Erklärungen awer ni elleng domat wurschtelen.

* Wéi hunn ech domat ëmzegoen?
* Hunn ech meng fest Schong un? (Flip Flops sinn en NO GO!!!)
* Hunn ech heifir déi richteg Kleeder un?

🡪 Wéi ëmmer soll d‘Material gutt nogekuckt sinn, fir onnéideg Accidenter ze vermeiden:

* Ass d’See oder d’Beil net stomp?
* Ass d‘Beil fest um Still?
* …

🡪 Virschléi:

* Am beschten kleng mam Holz ufänken, ob een elo séeën oder mam Beil schaffe wëll.
* D‘Beil vläit an d‘Holz schloen an da muss d‘Kand d‘Holz just duerchschloen.
* Drop halen, datt Beil genuch hannen ugepak gëtt.
* …

**Atelier Feier (Tit-Sum)**

Gebraucht ginn:

🡪 kleng a grouss Holz,

🡪 Zeitungspabeier,

🡪 Briquet,

🡪 Spiritus, Deo, Batterien, Rakéiten, ...

Virwat musse mer doriwwer schwäetzen? Dat kann dach jiddereen?

🡪 Feier maache kënnen heescht, datt ech weess, wéi ech schnell a richteg et maache kann an et och der Geleenheet uppasse kann. Ausserdeem: E Kand, wat kontrolléiert Feier däerf maachen an et geléiert huet, wéi een et richteg mëscht, wäert et normalerweis net am Geheimen maachen, wat ganz oft mat ongeahnte Folgen ausgeet. De Reiz e Feier am Verbuergenen ze maachen ass fort, well et eng Plaz huet, wou et erlaabt ass.

Thema Secherheet ass beim Feier e wichtege Punkt! Denkt drun, dass dir um Tronc commun schonn eng Sessioun zu deem Thema hat. Mir gi lo an desem Atelier méi spezifesch op eis Besoins an.

Oflaf:

Eng Feierkëscht gouf virbereed, wou falsch a richteg Saachen zum Feiermaachen dra leien. D‘Kandidaten sollen elo alles eraushuelen, wat si dofir brauchen. Dëst ass dann och ënnert anerem eng flott Méiglechkeet, wéi een dat de Kanner ka weiderginn. Natierlech ginn et do och nach aner Méiglechkeeten.

* Wéi bauen ech e Feier op?
* Wat muss ech derbäi beuechten?
* Wat fir Regelen ginn et haibäi? (Zum Beispill hantéiere mer net mat Geforensubstanzen, wéi Spiritus, Zip, Benzin, ...)
* Wat fir Ausweichméiglechkeeten ginn et, fir e Feier besser unzekréien? (Seemiel am Käerzewuess, Holzwoll, ...)
* Wéini gëtt e Feier gebraucht? (Net just fir Lagerfeier asetzbar/ Eegenschaften vum Feier: Wiermt, Schutz, Iwwerliewen, …)

Materiallëscht:

Allgemeng:

* Plakater mat de Regelen (Grillo)

Atelier Kniet

* Brellageseeler,
* Konstruktiounsholz

Atelier Täschemesser an aner d‘Geschier

* Verschidde Messeren: Täschemesser, Steakmesser, Broudmesser, Schnitzmesser, Knäipen…
* See,
* Beil,
* Axt
* Puer Stecker Holz

Atelier Feier

* kleng a grouss Holz,
* Zeitungspobaier,
* Bricquet,
* Spiritus, Deo, Batterien, Rakéiten, ...